CELEX: E2013P0019
Language: et
Date: 2013-08-16 00:00:00
Title: Konkurrenten.no AS poolt 16. augustil 2013 EFTA järelevalveameti vastu esitatud hagi (Kohtuasi E-19/13)

28.11.2013   
            
            
               ET
            
            
               Euroopa Liidu Teataja
            
            
               C 347/32
            
         Konkurrenten.no AS poolt 16. augustil 2013 EFTA järelevalveameti vastu esitatud hagi
   (Kohtuasi E-19/13)
   2013/C 347/13
   Ettevõtja Konkurrenten.no AS, keda esindab advokaat Jon Midthjell büroost Advokatfirmaet Midthjell AS, Grev Wedels plass 5, 0151 Oslo, Norra, on algatanud 16. augustil 2013 EFTA kohtus hagi EFTA järelevalveameti vastu.
   Hagejad taotlevad, et EFTA kohus
   
               1)
            
            
               tühistaks EFTA järelevalveameti 19. detsembri 2012. aasta otsuse nr 519/12/COL (AS Oslo Sporveier ja AS Sporveisbussene) ning kohustaks kostjat ja menetlusse astunud kolmandaid isikuid kandma menetluskulud;
            
         
               2)
            
            
               tühistaks EFTA järelevalveameti 8. mai 2013. aasta otsuse nr 181/13/COL (Kollektivtransportproduksjon AS, Oslo Vognselskap AS ja Unibuss AS) ning kohustaks kostjat ja menetlusse astunud kolmandaid isikuid kandma menetluskulud;
            
         
               3)
            
            
               kohustaks EFTA järelevalveametit (ja menetlusse astunud kolmandaid isikuid) kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja Konkurrenten.no AS on eraõiguslik ettevõtja kiirbussiliinide turul Norra kesk- ja lõunaosa piirkondade vahel.
            
         
               —
            
            
               Hageja esitas riigiabi käsitleva kaebuse EFTA järelevalveametile 11. augustil 2006 ja teise kaebuse 8. septembril 2011 ASile Oslo Sporveier antud abi kohta.
            
         
               —
            
            
               EFTA järelevalveamet lõpetas juhtumi seoses esimese kaebusega ilma ametliku uurimismenetluseta 21. juunil 2010. Selle otsuse tühistas EFTA kohus 22. augustil 2011 kohtuasjas E-14/10, Konkurrenten.no AS vs. EFTA järelevalveamet, EFTA 2011. Rep. 266.
            
         
               —
            
            
               EFTA järelevalveameti 28. märtsi 2012. aasta otsus algatada ametlik uurimine seoses võimaliku riigiabi andmisega ASile Sporveisbussene ja ASile Oslo Sporveier avaldati Euroopa Liidu Teatajas ja selle EMP kaasandes 5. juulil 2012.
            
         
               —
            
            
               19. detsembri 2012. aasta otsusega lõpetas EFTA järelevalveamet ametliku uurimismenetluse seoses võimaliku riigiabi andmisega ASile Oslo Sporveier ja ASile Sporveisbussene. 8. mail 2013 tegi EFTA järelevalveamet otsuse võimaliku riigiabi andmise kohta Kollektivtransportproduksjon ASile, Oslo Vognselskap ASile ja Unibuss ASile. Kumbagi otsust ei ole veel Euroopa Liidu Teatajas ega EMP kaasandes avaldatud.
            
         
               —
            
            
               Käesoleva hagiga soovib hageja tühistada mõlemad otsused.
            
         Hageja väidab muu hulgas, et EFTA järelevalveamet
   
                
            
            
               seoses esimese otsusega (19. detsember 2012)
               
                           —
                        
                        
                           liigitas kapitalisüsti osaliselt olemasolevaks riigiabiks ja osaliselt riigiabi puudumiseks ning liigitas iga-aastase kindlasummalise hüvitise olemasolevaks abiks ning
                        
                     
                           —
                        
                        
                           rikkus EMP lepingu artiklit 61, kuna kontsernitoetust kasutati seoses kumuleerunud negatiivse maksupositsiooniga;
                        
                     
         
                
            
            
               seoses teise otsusega (8. mai 2013)
               
                           —
                        
                        
                           ei täitnud oma kohustust algatada ametlikku uurimismenetlust, kuna liigitas ebaseaduslikult tehingu olemasolevaks abiks ning pidas lühiajalisi likviidsuslaene ja ilma hankemenetluseta sõlmitud lepinguid riigiabi puudumiseks, ning
                        
                     
                           —
                        
                        
                           ei täitnud oma kohustust algatada ametlikku uurimismenetlust seoses tagatiste andmisega ilma garantiitasusid nõudmata ja seoses pikaajaliste riiklike infrastruktuurilaenude andmisega ASile Oslo Sporveier tingimustel, mis kehtivad vaid omavalitsuse suhtes, liigitades ebaseaduslikult meetmed olemasolevaks riigiabiks.